

VLADA REPUBLIKE HRVATSKE

Zagreb, 24. studenoga 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o jednokratnoj robnoj pomoći Caritasu Zagrebačke nadbiskupije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 14. stavka 1. podstavka 3. i stavka 2. Zakona o strateškim robnim zalihama („Narodne novine“, broj 87/02 i 14/14) Vlada Republike Hrvatske je na sjednici održanoj dana \_\_\_\_\_\_\_\_\_\_\_\_\_\_\_2021. godine donijela

**O D L U K U**

**o jednokratnoj robnoj pomoći Caritasu Zagrebačke nadbiskupije**

**I.**

Odobrava se jednokratna robna pomoć u prehrambenim proizvodima Caritasu Zagrebačke nadbiskupije kroz isporuku:

1. 60.000 kg brašna
2. 15.000 kg polutvrdog sira
3. 5.000 kg jaja u prahu
4. 15.000 kg ribljih konzervi
5. 15.000 kg mesnih konzervi
6. 25.000 kg tjestenine
7. 20.000 lit ulja
8. 15.000 kg džema
9. 20.000 kg šećera.

**II.**

Jednokratna robna pomoć iz točke I. ove Odluke odobrava se iz raspoloživih strateških robnih zaliha, u financijskoj protuvrijednosti 4.450.515,00 kn.

**III.**

Financijska protuvrijednost robe iz točke II. ove Odluke, knjižit će se na teret Ministarstva gospodarstva i održivog razvoja – Ravnateljstva za robne zalihe.

**IV.**

Zadužuje se Ministarstvo gospodarstva i održivog razvoja – Ravnateljstvo za robne zalihe za provedbu ove Odluke.

**V.**

Ova Odluka stupa na snagu danom donošenja.

KLASA: **PREDSJEDNIK**

URBROJ:

Zagreb, \_\_\_\_\_\_\_\_\_ 2021. **mr.sc. Andrej Plenković**

**O B R A Z L O Ž E NJ E**

Caritas Zagrebačke nadbiskupije uputio je zamolbu Vladi Republike Hrvatske za dodjelu pomoći kroz donaciju proizvoda iz strateških robnih zaliha za potrebe najsiromašnijih građana.

Uvažavajući važnost rada udruga i tešku životnu situaciju najsiromašnijeg dijela stanovništva, prateći posljedice potresa koji su pogodili Republiku Hrvatsku u ožujku i prosincu 2020. godine te okolnosti korona virusa, mišljenja smo da bi zamolbi trebalo udovoljiti i dodijeliti jednokratnu robnu pomoć kroz isporuku sljedećih roba:

* 60.000 kg brašna
* 15.000 kg polutvrdog sira
* 5.000 kg jaja u prahu
* 15.000 kg ribljih konzervi
* 15.000 kg mesnih konzervi
* 25.000 kg tjestenine
* 20.000 lit ulja
* 15.000 kg džema
* 20.000 kg šećera

Ministarstvo gospodarstva i održivog razvoja - Ravnateljstvo za robne zalihe raspolaže svim potrebnim prehrambenim proizvodima. Za robu strateških robnih zaliha koja će biti isporučena, kao i za troškove pakiranja brašna, Ministarstvo gospodarstva i održivog razvoja – Ravnateljstvo za robne zalihe ima osigurana sredstva u Državnom proračunu Republike Hrvatske za 2021. godinu, na kapitalnom projektu K561016 Nabava robnih zaliha Republike Hrvatske.

Slijedom naprijed iznesenog, Ministarstvo gospodarstva i održivog razvoja – Ravnateljstvo za robne zalihe predlaže Vladi Republike Hrvatske da donese Odluku o jednokratnoj robnoj pomoći Caritasu Zagrebačke nadbiskupije u ukupnoj financijskoj protuvrijednosti 4.450.515,00 kn.